269.01 REGOLAMENTI DWAR IL-PROĊEDURA TAL-MONTI L-AVVIŻ LEGALI 44 ta’ l-1977, kif emendat bl-Avviżi Legali 5 ta’ l-1985, 77 ta’ l-1990, 90 ta’ l-1995 u 423 ta’ l-2007. L-AVVIŻ LEGALI 44 ta’ l-1977, kif emendat bl-Avviżi Legali 5 ta’ l-1985, 77 ta’ l-1990, 90 ta’ l-1995 u 423 ta’ l-2007. 1. It-titolu ta’ dawn ir-regolamenti hu Regolamenti dwar il-Proċedura tal-Monti. Tifsir. Emendat: A.L.90 ta’ l-1995. Kap. 269. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar il-MontediPietà; "flus " , għall-għan ta’ dawn ir-regolamenti, ma tinkludix ċekkijiet maħruġa mit-Teżor; " Kummissarju " tfisser il-Kummissarju tat-Taxxi Interni u, sal-limitu ta’ kull delega mogħtija skond id-disposizzjonijiet tar-regolament 3, tinkludi kull persunahekk delegata; "rahan" tfisser u tinkludi kull oġġett tad-deheb jew tal-fidda jew ġojjelli oħra konsenjati lill-Kummissarju bħala garanzija għall-għoti ta’ flus b’self mill-Monti skond id-disposizzjonijiet ta’ l-Att. 3. Amministrazzjoni. L-amministrazzjoni tal-Monti tkun vestita fil-Kummissarju li jista’, bil-miktub u suġġett għal dawk il-limitazzjonijiet li jidhirlu xierqa, jiddelega lil kull uffiċialli jkun qed iservi fid-dipartiment tiegħu, kull wieħed mid-drittijiet, dmirijiet, setgħat u funzionijiet oħra mogħtija lilu jew imposti fuq u b’dawn ir-regolamenti fl-amministrazzjoni tal-Monti. 4. Ġranet u ħinijiet tax-xogħol. (1) II-Monti jkun miftuħ għax-xogħol fil-ġranet kollha li d-Dipartiment tat-Taxxi Interni jkun miftuħ għall-pubbliku. (2) It-transazzjonijiet fil-Monti jsiru bejn it-tmienja ta’ filgħodu u nofsinhar f’kull jum li fih Il-Monti jkun miftuħ għax-xogħol kif intqal qabel. 5. Persuni taħt it-tmintax-il sena. Ebda flus ma jiġu mogħtija b’self mill-Monti lil persuni li jkunu taħt it-tmintax-il sena; lanqas ma jista’ jaċċetta rahan mingħand, jew jagħtihom luralil, persuni bħal dawk. 6. Dettalji li għandhom jingħataw lill-Kummissarju. Kull persuna li tkun qed tipprova tikseb self mingħand Il-Monti kontra konsenja ta’ rahan, u kull persuna li tipprova tirtira rahan mal-ħlas lura tas-self relattiv, għandha tagħti lill-Kummissarju isimhaħiħu l-indirizz tagħha, kif ukoll dawk il-parti kolaritajiet jew dokumenti oħra li jkunu meħtieġa biex tiġi stabbilita l-identità ta’ l-imsemmija persuna. 7. L-anqas u l-ogħla ammont ta’ self. Emendat: A.L.423 ta’ l-2007. (1) Bla ħsara għad-disposijonijiet tar-regolament 9, Il-Monti ma għandux jagħti b’self xi ammont li jkun inqas minn żewġ euro (2) fi transazzjoni waħda, l-anqas ma għandu jagħti b’self xi ammont li jkun ogħla minn sitt mitt euro (600) fi transazzjoni waħda. (2) Kull kwistjoni dwar x’jikkostitwixxi transazzjoni waħda għall-finijiet tas-sub regolament (1) għandha tiġi stabbilita mill-Kummissarju fid-diskrezzjoni assoluta tiegħu. 8. Ikun x’ikun iż-żmien li jgħaddi bejn il-jum li fih jingħata s-self mill-Monti u l-jum li fih is-self jitħallas lura, l-anqas ammont ta’ mgħax li jitħallas ikun dak li jitħallas għal tletin jum. 9. Valutazzjoni ta’ rahan. (1) Ebda self ma jingħata mill-Monti li jkun iżjed minn tliet kwarti tal-valur tal-kontenut ta’ deheb jew fidda li jkun jinsab fir-rahan relattiv, b’żieda ta’ nofs il-valur ta’ kull djamanti, perli, jew ħaġar ieħor prezzjuż li jkun ingastat fih. (2) Il-valuri għall-finijiet tas-sub regolament (1) jiġu stabbiliti mill-Kummissarju u d-deċiżjoni tiegħu fil-kwistjoni tkun finali. 10. Tiġdid ta’ self. (1) Meta xi self mogħti mill-Monti jiġi mġedded, issir valutazzjoni ġdida tar-rahan relattiv mill-Kummissarju. (2) Ebda self ma jiġimġedded qabel ma l-imgħax fuq u sad-data tat-tiġdid ikun tħallas. 11. Biljetti. (1) Meta l-Kummissarju jirċievi rahan mingħand x ipersuna ma’ l-għoti ta’ self, il-Kummissarju għandu jagħti lill-imsemmija persuna biljett fil-formula relattiva murija fl-Iskeda. (2) Li msemmibiljett għandu jingħata lura lill-Kummissarju mal-ħlas lura tas-self, u l-Kummissarju għandu mbagħad jagħti lura r-rahan li kontra tiegħu jkun ingħata s-self oriġinarjament. Ma tingħata ebda riċevuta mill-Kummissarju dwar flus b’selfhekk imħallsa lura. 12. Sekwestru ta’ rahan meta biljett jintilef, eċċ. (1) Jekk xi persuna titlef il-biljettimsemmi fir-regolament 11(1), jew jekk dak il-biljett jiġi distrutt jew xort’oħra ma jinstabx, is-sid tar-rahan għandu jagħti lill-Kummissarju dikjarazzjoni fil-formula relattiva murija fl-Iskeda. (2) Meta l-Kummissarju jkun sodisfatt li xi rapport bħal dak li jkun sarlu jkun ġenwin, hu għandu jieħu ħsieb li ssir nota ta’ sekwestru fil-formula relattiva murija fl-Iskeda. (3) Rahan li jkun ġie sekwestrat skond id-disposizzjonijiet ta’ dan ir-regolament ma jistax jiġi rtirat qabel ma jgħaddu tliet snin mid-data li fiha s-self relattiv ikun sar. (4) Irtirar ta’ rahnijiet li jkunu ġew sekwestrati skond id-disposizzjonijiet ta’ dan ir-regolament jista’ jsir biss ma’ l-għoti ta’ garanzija għas-sodisfazzjon tal-Kummissarju għall-ħlas tal-valur reali tar-rahan. Il-garanija tingħata wkoll fil-każ tal-ħlas lura ta’ kull ħlas żejjed li jibqa’ wara l-bejgħ tar-rahnijiet sekwestrati. 13. Bejgħ ta’ rahnijiet mhux mifdija. Il-bejgħ ta’ rahnijiet mhux mifdija b’irkant pubbliku (magħdud il-bejgħ ta’ rahnijiet li jkunu ġew sekwestrati skond id-disposizzjonijiet tar-regolament 12) għandu jsir f’dak il-post u f’dak il-ħin li l-Kummissarju jista’ jistabbilixxi b’avviż pubblikat fil-Gazzetta, hekk iżda li, bejn il-publikazzjoni ta’ l-imsemmi avviż u meta jsir il-bejgħ, ir-rahnijiet offerti għall-bejgħ għandhom jitqegħdu għall-wiri pubbliku fil-post tal-Monti. 14. Konservazzjoni ta’ records. (1) Biljetti u records oħra dwar self urahnijiet jistgħu jiġu distrutti mill-Kummissarju wara li jgħaddu għaxar snin mill-ħlas lura tas-self relattiv u l-fidwa tar-rahnijiet relattivi, jew mill-ħlas ta’ kull dħul żejjed mir-rahnijiet mibjugħa b’irkant pubbliku. (2) Biljetti u records oħra dwar id-dħul żejjed li ma jiġix mitlub minn sidien ta’ rahnijiet mibjugħa, jistgħu jiġu distrutti meta jgħaddu għaxar snin mid-data tal-bejgħ tar-rahan relattiv. 15. Ħlief kif ikun meħtieġ għall-finijiet ta’ dawn ir-regolamenti, jew biex jiġi evitat frodi jew serq, jew ħlief meta qorti kompetenti tordna xort’oħra, kull persuna li jkollha xidmir uffiċjali jew li tkum impjegata fl-amministrazzjoni ta’ dawn ir-regolamenti għandha tqis bħala sigrieti u konfidenzjali- (a) biljetti u dokumenti jew records oħra dwar il-funzjonijiet tal-Monti; (b) il-konsenja lill-Monti ta’ xirahan skond id-disposizzjonijiet ta’ l-Att; (ċ) tagħrif dwar il-ħwejjeġ ta’ hawn fuq jew dwar xi self magħmul mill-Monti. 16. Ħwejjeġ finanzjarji. Emendat: A.L.5 ta’ l-1985; A.L.77 ta’ l-1990; A.L.423 ta’ l-2007. Bla ħsara għad-disposizzjonijiet ta’ dawn ir-regolamenti, il-ħwejjeġ finanzjarji tal-Monti jkunu mmexxija bl-istess mod bħal ħwejjeġ tad-dipartimenti tal-Gvern, u jkunu suġġetti għal-liġijiet u r-regolamenti kollha magħmula għal dan l-għanu għad-direttivi amministrattivi kollha maħruġa mill-awtorità kompetenti dwar dawn il-ħwejjeġ: Iżda- (a) il-Ministru għandu b’warrant jawtorizza l-ħruġ b’avvanz mill-Fond ta’ Ħelsien tat-Teżorerija ta’ kapital biżżejjed lill-Monti sa biex dan ikun jista’ jaqdil-funzjonijiet tiegħu skond l-artikolu 4(3) ta’ l-Att u l-attiv f’self imsemmi fis-subartikolu (1) ta’ l-imsemmi artikolu għandu jitqies li ġiehekkavvanzat fid-data tal-bidu fis-seħħ ta’ dawn ir-regolamenti; (b) flejjes li jiġu riċevuti mal-fidwa jew bejgħ ta’ rahnijiet għandhom jinżammu mill-Kummissarju għax-xogħol ta’ kuljum tal-Monti, hekk iżdali- (i) l-ammont ta’ flus miżmuma fuq il-post tal-Monti ma għandux ikun iżjed minn tnax-ilelfeuro (12,000) fl-aħħar tal-jum; (ii) l-imgħax li jinġabar matul kull xahar għandu jgħaddi lir-Revenue; u (iii) l-ammont totali ta’ kull dħul żejjed imsemmi fil-paragrafu (ċ) li jitħallas lura matul xi xahar għandu jiġi addebitat lill-kont ta’ depożitu msemmi f’dak il-paragrafu; (ċ) l-Accountant General għandu jħaddem kont ta’ depożitu li fih iqiegħed kull dħul żejjed imsemmi fl-artikolu 4(2) u fl-artikolu 5(1) ta’ l-Att sakemm jew jinġabar mis-sidien tar-rahnijiet mibjugħa, jew sakemm jgħaddiż-żmien imsemmi fl-imsemmijasu bartikoli, meta jitqiegħed fir-Revenue. 17. Reati. Emendat: A.L.423 ta’ l-2007. Jekk persuna-(a) tagħti tagħrif falz għall-finijiet tar-regolament 6; jew (b) tirrapporta b’mod falz li tkun tilfetbiljett dwar xirahan jew li dak il-biljett ikun ġiedistrutt jew li xort’oħra ma nstabx, dik il-persuna tkun ħatja ta’ reatu, bla ħsara għal kull piena ogħla taħt xi liġi oħra, teħel meta tinsab ħatja multa ta’ mhux inqas minn tmien ja u ħamsin euro (58) u mhux iżjed minn mitejn u tletineuro (230) għal kull reat bħal dak.